Obecné zastupiteľstvo obce Oravská Polhora vydáva Všeobecné záväzne nariadenie o chove, vodení a držaní psov na území obce Oravská Polhora na základe § 6 zákona SNR č. 369/1990 Zb. o obecnom zriadení v znení neskorších zmien doplnkov, v zmysle zákona NR SR č. 282/2002 Z. ., ktorým sa upravujú niektoré podmienky držania psov v znení neskorších zmien a doplnkov vydáva toto:

**Všeobecne záväzne nariadenie č. 3 /2013 o vodení a držaní psov na území Obce Oravská Polhora**

**Čl. 1**

**Úvodné ustanovenia**

1. Predmetom tohto Všeobecne záväzného nariadenia obce Oravská Polhora ( ďalej len

„nariadenie“) je upraviť práva a povinnosti fyzických a právnických osôb pri vodení a držaní psov

na území obce Oravská Polhora.

2. Toto nariadenie je záväzne v katastrálnom území Oravská Polhora pre všetkých obyvateľov Obce

Oravská Polhora, prechodne sa zdržujúce osoby, fyzické a právnické osoby, úrady a ostatné i inštitúcie so sídlom alebo pôsobnosťou v obci Oravská Polhora.

3. Toto VZN sa nevzťahuje na služobných psov používaných podľa osobitných predpisov.

**Čl. 2**

**Vymedzenie pojmov**

1. Vymedzenie pojmov vychádza z ustanovení § 2 zákona NR SR č. 282/2022 Z. z., ktorým sa

upravujú niektoré podmienky držania psov v znení neskorších zmien a doplnkov.

**Čl. 3**

**Evidencia psov.**

1. Každý pes držaný nepretržite viac ako 90 dní na území Slovenskej republiky podlieha evidencií

psov ( ďalej len „ evidencia“). Držiteľ psa je povinný prihlásiť psa do evidencie v lehote do 30 dní

od uplynutia posledného dňa lehoty uvedenej v prvej vete v mieste, kde sa pes v danom roku

prevažne nachádza.

2. V Obci Oravská Polhora vedie evidenciu psov Obecný úrad Oravská Polhora

3. Do evidencie sa zapisuje najmä

a) evidenčné číslo psa,

b) tetovacie číslo alebo údaj o čipovaní psa, ak ho pes má,

c) meno, priezvisko a adresa trvalého pobytu držiteľa psa,

d) umiestnenie chovného priestoru alebo zariadenia na chov, v ktorom sa pes na území obce

zdržiava, ak sa umiestnenie nezhoduje s miestom trvalého pobytu držiteľa psa,

e) skutočnosť, že pes pohrýzol človeka bez toho, aby bol napadnutý alebo vyprovokovaný, ak

sa nepoužil v nutnej obrane alebo krajnej núdzi,

f) úhyn psa

g) strata psa

4. Každú zmenu skutočnosti a údajov, ktoré sa zapisujú do evidencie, je držiteľ psa povinný do 30

dní od zmeny skutočnosti alebo údaja oznámiť Obci Oravská Polhora, kde je lebo pes má byť

pes evidovaný.

5. Obecný úrad v Oravskej Polhore vydá držiteľovi psa zapísaného do evidencie evidenčnú známku

psa ( ďalej len „ známka“). Na známke sa uvedie evidenčné číslo psa, názov obce, kde je pes

evidovaný a údaj o tom, či je pes nebezpečným psom. Známkou držiteľ psa preukazuje totožnosť

psa.

6. Známka je neprenosná na iného psa. Úhrada za známku sa stanovuje na 1,50 €. Odcudzenie

alebo stratu známky je držiteľ psa povinný do 14 dní odvtedy, čo odcudzenie, zničenie alebo

stratu známky zistil , oznámiť na Obecnom úrade v Oravskej Polhore, kde je pes evidovaný. Obec

Oravská Polhora je povinná držiteľovi psa za úhradu 1,50 € vydať náhradnú známku.

**Čl. 4**

**Vodenie psa**

1. Vodiť psa mimo chovného priestoru alebo zariadenia na chov môže len osoba, ktorá je fyzický a

psychický spôsobilá a schopná ho ovládať v každej situácii, pričom je povinná predchádzať tomu,

aby pes útočil alebo iným spôsobom ohrozoval človeka alebo zvieratá a zabraňoval vzniku škôd

a majetku, prírode a životnom prostredí, ktoré by pes mohol spôsobiť.

2. Vodiť nebezpečného psa mimo chovného priestoru alebo zariadenia na chov môže len osoba,

ktorá je plne spôsobilá na právne úkony. Na verejnom priestranstve musí mať nebezpečný pes

nasadený náhubok.

3. Za psa vždy zodpovedá držiteľ psa alebo osoba, ktorá psa vedie alebo nad psom vykonáva

dohľad.

4. Držiteľ psa a ten, kto psa vedie, je povinný oznámiť svoje meno, priezvisko a adresu trvalého

pobytu osobe, ktorú pes pohrýzol, ten kto psa vedie, je povinný oznámiť osobe, ktorú pes

pohrýzol aj meno, priezvisko a adresu trvalého pobytu držiteľa psa. Súčasne je povinný

skutočnosť, že pes pohryzol človeka bez toho, aby bol sám napadnutý alebo vyprovokovaný, ak

sa nepoužil v nutnej obrane alebo v krajnej núdzi, oznámiť obci, kde je pes evidovaný.

**Čl. 5**

**Vymedzenie miest, kde je voľný pobyt psa zakázaný a kde je vstup so psom zakázaný**

1**.** Voľný pobyt psa je zakázaný bez prítomností jeho držiteľa, resp. ním poverenej osoby, ktorá psa

vedie, netýka sa nehnuteľnosti držiteľa psa, pokiaľ sú bezpečne ohradené tak, aby bolo

zabránené jeho úniku.

2. Obec Oravská Polhora zakazuje voľný pobyt psa na verejných priestranstvách – všetky pozemné

komunikácie ( cesty II., III. triedy, miestne komunikácie), parkoviská

3. Zakazuje sa vstup so psom:

a) do areálu futbalového ihriska TJ Oravská Polhora

b) do areálu ZŠ s MŠ Oravská Polhora 130

c) do areálu ZŠ s MŠ Oravská Polhora 481

d) do areálu MŠ čs. 424

e) do areálu cintorína

f) do budovy obecného úradu , pošty a kultúrneho domu

g) ďalšie miesta viditeľne označené grafickou značkou alebo značkou „ vstup so psom zakázaný „

4. Zákaz vstupu sa nevzťahuje na vodiaceho psa a služobného psa počas zákroku.

**Čl. 6**

**Znečisťovanie verejných priestranstiev**

1. Osoba, ktorá vedie psa je povinná bezodkladne odstrániť výkaly, ktorými pes znečistil verejné

priestranstvo a uložiť na určené miesto. Určeným miestom je nádoba na komunálny odpad na

uličné smetí, prípadne špeciálne označená nádoba určená na výkaly psov.

2. Držiteľ psa, alebo ten, kto psa vedie, je povinný mať pri sebe vhodnú pomôcku alebo vrecúško

( miktoténové, igelitové, papierové a pod.) na odstránenie psích výkalov, ktorými pes znečistil

verejné priestranstvo a na vyžiadanie osôb sa nimi preukázať.

**Čl. 7**

**Priestupky**

1. Na vymedzenie priestupkov a pokút sa použijú ustanovenia definované v § 7 zákona NR SR č.

282/2002 Z. z. ktorým sa upravujú niektoré podmienky držania psov v znení neskorších

zmien a doplnkov.

**Čl. 8**

**Záverečné ustanovenia**

1. Kontrolu dodržiavania tohto nariadenia vykonáva Obec Oravská Polhora prostredníctvom

poverených osôb, ktorí sú oprávnení ukladať a vyberať pokuty v zmysle právnych predpisov.

Poverenými osobami sú určení zamestnanci obce Oravská Polhora, poslanci Obecného

zastupiteľstva, členovia komisií OZ v Oravskej Polhore a hlavný kontrolór Obce Oravská Polhora.

2. Držiteľ alebo majiteľ psa je povinný raz ročne zaplatiť daň za psa podľa VZN o miestnych daniach

na území obce Oravská Polhora.

3. Neoddeliteľnou súčasťou tohto VZN sú:

Príloha č. 1 - Evidenčný list chovateľa psa,

Príloha č. 2 - Evidenčná karta psa v prípade straty známky

 Príloha č. 3 – Evidenčná karta v prípade odhlásenia psa z evidencie

4. Toto VZN č. 3/20013 o vodení a držaní psov na území obce Oravská Polhora bolo schválené

Obecným zastupiteľstvo v Oravskej Polhore dňa 12.12.2013 a nadobúda účinnosť 01.01.2014.

**Ing. Peter Horváth**

**starosta obce**

Zverejnené : 27.11.2013

Schválené dňa: 12.12.2013

Vyvesené dňa: 13.12.2013

Zvesené dňa: 30.12.2013

**Príloha č. 1**

**k VZN č. 3/2013 o chove , vodení a držaní psov na území obce Oravská Polhora**

**EVIDENČNY LIST CHOVATEĽA PSA**

**1. Meno a priezvisko:** ............................................................................................................

\*fyzickej osoby ako vlastníka alebo držiteľa psa \* dátum narodenia

**Názov firmy:** ...............................................................................................................

Právnickej osoby alebo vlastníka alebo držiteľa psa \* IČO + DIČO

**2. Adresa:** ...............................................................................................................

\*trvalého pobytu fyzickej osoby – sídla právnickej osoby

**3. Číslo telefónu držiteľa psa:** ................................................................................................

**4. Adresa, kde je pes chovaný:** ................................................................................................

**5. Dátum narodenia psa :** .................................................................................................

**6. Dátum od kedy je pes chovaný** : ..................................................................................................

**alebo držaný**

**7. Výška dane \*\*:** ...................................................................................................

**8. P O P I S  P S A:**

|  |  |  |  |  |  |  |
| --- | --- | --- | --- | --- | --- | --- |
| **Evidenčné**  **číslo psa** | **Plemeno** | **Vek** | **Pohlavie** | **Výška v cm** | **Farba** | **Tetovacie**  **čipové číslo** |
|  |  |  |  |  |  |  |

**9. Ohlásenie skutočnosti, že pes pohrýzol človeka** : ...........................................................................

**10. Vycvičenosť psa:** základná dobrá skúšková z výkonu

**11. Účel držania psa :** služobný zvláštny domáci

**12. Pes nie je predmetom dane**

**z dôvodu evidencie z:** veterinárnej správy útulku zvierat výcviku pre nevidiacich

**13. Evidenčná známka vydaná dňa:** ....................................................................................................

**14. Náhradná známka vydaná dňa:**  .....................................................................................................

**15. Odhlásenie psa:** .....................................................................................................

\*strata psa/úhyn psa

V Oravskej Polhore dňa: .................................... ..............................................................

podpis vlastníka/držiteľa psa

\* nehodiace sa preškrtnúť

\*\* podľa VZN Obce Oravská Polhora o miestnych daniach

**Príloha č. 2**

**k VZN č. 3/2013 o chove, vodení a držaní psov na území obce Oravská Polhora**

**EVIDANČNÁ KARTA**

**V  P R Í P A D E S T R A T Y Z N Á M K Y P S A**

**Meno a priezvisko majiteľa psa** : ............................................................................................

**Adresa trvalého pobytu :**  ............................................................................................

**Rasa - Plemeno psa:** ............................................................................................

**Číslo predchádzajúcej**

**stratenej známky** : ............ .................................................................................

**Dôvod žiadania o vydanie**

**novej známky ( strata známky,**

**poškodená známka a pod.):** ...............................................................................................

**Číslo novej známky :** ...............................................................................................

**Potvrdzujem prevzatie novej známky:**  .......................................................

podpis daňovníka

V Oravskej Polhore dňa: .................................... ......................................................

podpis daňovníka

**Príloha č. 3**

**k VZN č. 3/2013 o chove, vodení a držaní psov na území obce Oravská Polhora**

**EVIDANČNÁ KARTA**

**V  P R Í P A D E O D H L Á S E N I A  P S A Z  E V I E N C I E**

**Meno a priezvisko majiteľa psa** : ..............................................................................................

**Adresa trvalého pobytu :**  ...............................................................................................

**Rasa - Plemeno psa:** ..............................................................................................

**Číslo známky** : ............ .................................................................................

**Dátum odhlásenia psa:**

**( dátum úhynu, eutanázie,**

**straty, darovania, predaja psa):** ...............................................................................................

**Dôvod odhlásenia psa:**

**(úhyn, eutanázia, strata,**

**darovanie, predaj) :** ................................................................................................

**Pes darovaný, predaný komu:**

**( meno a priezvisko a adresa**

**nového majiteľa)** .................................................................................................

V Oravskej Polhore dňa: .................................... ......................................................

podpis daňovníka